Diari Oficial de la Generalitat Valenciana


Sumari del DOGV 3386, del 03-12-1998 (1998/10693)

ORDRE de 19 de novembre de 1998, de la Conselleria de Medi Ambient, per la qual es convoquen subvencions destinades a projectes d'educació ambiental als municipis inclosos dins d'espais naturals protegits.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3386

Data del DOGV
:   03-12-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/10727


Data del document
:   19-11-1998

Organisme emissor
:   Conselleria de Medi Ambient

Tipus de document
:   Ordre

Anàlisi jurídica

ORDRE de 19 de novembre de 1998, de la Conselleria de Medi Ambient, per la qual es convoquen subvencions destinades a projectes d'educació ambiental als municipis inclosos dins d'espais naturals protegits. [1998/X10456]
  
Els parcs i paratges són declarats com a tals per l'interés ambiental que tenen, pels concrets i singulars valors científics, paisatgístics i educatius que contenen. La seua finalitat és la conservació de la flora, fauna, diversitat genètica i constitució geomorfològica.
  
La Conselleria de Medi Ambient té com a objectiu, dins del programa d'educació ambiental, potenciar el coneixement de l'entorn natural per a promoure la presa de consciència respecte a la importància de la conservació del medi ambient, tot generant l'adopció de modes de vida que permeten un equilibri més harmònic.
  
Per aquesta raó, a proposta de la Direcció General d'Educació Ambiental, d'acord amb les atribucions que em confereixen l'article 35 de la Llei 5/1983, de Govern Valencià, i també l'article 47.3 de la Llei d'Hisenda Pública Valenciana, aprovada pel Decret Legislatiu de 26 de juny de 1991, del Consell de la Generalitat Valenciana,
  
ORDENE
  
Primer
  
Convocar un règim de subvencions per a la realització de projectes d'educació ambiental als municipis inclosos dins dels espais naturals protegits, per un import global màxim de 90.077.235 pessetes, a càrrec del codi línia: 403/000/99, del capítol IV del programa 442.60, Educació Ambiental, del pressupost de la Generalitat Valenciana per a 1999.
  
Segon
  
Aprovar les bases que regiran aquest règim de subvencions i que figuren com annex a aquesta ordre.
  
Tercer
  
D'acord amb el que estableix l'Ordre de 26 de setembre de 1996, de la Conselleria d'Economia i Hisenda, sobre tramitació anticipada d'expedients de despesa, aquesta convocatòria estarà condicionada per l'existència, en el pressupost per a 1999, de crèdit suficient i adequat.
  
DISPOSICIONS FINALS
  
Primera
  
Per al desenvolupament i l'execució del que disposa aquesta ordre, es faculta la directora general d'Educació Ambiental, perquè dicte les resolucions necessàries per a l'aplicació d'aquesta ordre.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
Tercera
  
Contra aquesta ordre, que posa fi a la via administrativa, es pot interposar recurs contenciós administratiu en el termini de dos mesos, comptadors des de l'endemà de la publicació, davant la sala contenciosa administrativa del Tribunal Superior de Justícia de la Comunitat Valenciana. La interposició de l'esmentat recurs requerirà comunicació prèvia a la Conselleria de Medi Ambient.
  
Tot això d'acord amb el que preveuen els articles 57 i 58 de la Llei Reguladora de la Jurisdicció Contenciosa Administrativa i article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 19 de novembre de 1998
  
El conseller de Medi Ambient,
  
JOSÉ MANUEL CASTELLÁ ALMIÑANA
  
Annex I
  
Bases per les quals es regula la convocatòria de subvencions destinades a projectes d'educació ambiental i conservació d'espais als municipis inclosos dins d'espais naturals protegits.
  
Primera. Beneficiaris
  
Podran ser beneficiaris d'aquestes subvencions les corporacions locals el terme municipal de les quals, en tot o en part, estiga dins dels límits dels espais naturals protegits declarats per la Generalitat Valenciana.
  
Segona. Objecte i actuacions que s'han de realitzar
  
1. Les subvencions es destinaran a la realització d'activitats en matèria d'educació ambiental als municipis inclosos dins d'espais naturals protegits.
  
2. Seran objecte d'ajuda les següents actuacions:
  
2.1. Aquells projectes d'educació ambiental que consideren l'Agenda 21 i les aplicacions d'aquesta per a l'entorn local.
  
2.2. Aquells projectes d'educació ambiental no formal, amb incidència en l'espai natural protegit que donen a conéixer les possibilitats d'harmonitzar els usos productius i la conservació dels valors naturals.
  
2.3. Aquells projectes encaminats a la sensibilització de la població local.
  
2.4. Realització de cursos d'educació ambiental per a la població local.
  
2.5. Realització d'activitats dirigides al manteniment i funcionament dels centres d'informació dels espais protegits.
  
Es consideraran aquelles activitats realitzades des de l'1 de gener de 1999.
  
Tercera. Àmbit d'aplicació
  
Municipis inclosos dins dels espais naturals protegits de la Comunitat Valenciana.
  
Quarta. Quantia de les ajudes
  
Quantia màxima de 1.000.000 pessetes per sol·licitant.
  
Seran despeses subvencionables únicament els relacionats a continuació:
  
- Materials didàctics i fungibles
  
- Honoraris de personal docent i monitors: fins a 3.000 PTA./hora amb un màxim de 20.000 PTA./dia.
  
- Indemnitzacions per quilometratge del personal docent, monitors, etc.: fins a 25 PTA/km.
  
- Dietes del personal docent i monitors: fins a 4.000 PTA./dia per a restauració i 6.000 PTA./dia allotjament.
  
- Publicitat i captació de participants: fins a 100.000 PTA.
  
- Lloguer d'equips didàctics: fins a 5.000 PTA. Per cada activitat.
  
- Despeses de transport de participants, per a la realització d'activitats: fins a 1.500 PTA./ per persona i activitat.
  
- Despeses de manteniment i funcionament dels centres d'informació dels espais protegits.
  
No podran ser objecte d'aquestes subvencions les despeses d'adquisició de material inventariable ni les de construcció, reforma i equipaments i altres qualsevol que constituïsquen inversions reals o de caràcter permanent.
  
Cinquena. Sol·licituds i documentació
  
1. Les sol·licituds es formalitzaran en una instància degudament emplenada, segons el model que figura com a annex II d'aquesta ordre, i seran dirigides a la directora general d'Educació Ambiental.
  
2. Les corporacions locals presentaran les sol·licituds en el Registre General de la Conselleria de Medi Ambient, siti al carrer de l'Arquitecte Alfaro, núm. 39 de València; en els serveis territorials de la Conselleria a
  
- Alacant, carrer de Churruca, 29
  
- Castelló, av. dels Germans Bou, 47
  
- València, carrer de Gregori Gea, 27
  
o en qualsevol altra de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3. El termini de presentació d'instàncies serà d'un mes comptat a partir de l'endemà de la publicació d'aquesta ordre en el Diari Oficial de la Generalitat Valenciana.
  
4. L'admissió a tràmit d'una sol·licitud de subvenció no generarà cap compromís de concessió d'aquella.
  
5. La documentació que han de presentar les corporacions locals interessades, juntament amb la instància, per a sol·licitar les ajudes serà la següent:
  
a) Acord del ple de la corporació local pel qual s'aprova la sol·licitud de subvenció, que necessàriament haurà d'incloure els extrems següents:
  
- Memòria del projecte d'activitat proposat, indicant objectius, metodologia, àmbit de desenvolupament, termini i altres dades d'interés.
  
- Pressupost, per conceptes, dels despeses del projecte.
  
- Compromís que l'execució del projecte aprovat s'adaptarà a les condicions establides pels serveis tècnics de la Conselleria.
  
- Compromís de comunicar l'existència d'ajudes concedides per altres ens públics per a la mateixa finalitat.
  
- Compromís que el projecte serà executat i que es remetrà la documentació justificativa del despesa abans de l'1 d'octubre de 1999.
  
- Compromís de cessió d'ús i explotació del producte obtingut a favor de la Generalitat Valenciana.
  
b) Codi d'identificació fiscal.
  
c) Alta de tercers degudament emplenat, segons model que figura com a annex III d'aquesta ordre.
  
Sisena. Valoració i tràmit
  
1. La valoració dels expedients es realitzarà per una comissió avaluadora, integrada per la directora general d'Educació Ambiental, o persona en qui delegue, que exercirà la presidència, els tres directors territorials, o persona en qui deleguen, dos tècnics designats per la directora general i un representant de la secretaria general administrativa, que actuarà com a secretari de la Comissió Avaluadora.
  
2. Per a la concessió de l'ajuda es tindran en compte els següents criteris de valoració:
  
2.1. Cost i eficàcia del projecte.
  
2.2. Projecte dirigit als sectors de població les activitats dels quals tinguen una major repercussió en el medi ambient local.
  
2.3. Experiència innovadora i de caràcter demostratiu per a uns altres municipis o entitats.
  
2.4. Activitat integrada en un programa anual i no considerada com puntual.
  
3. Avaluades les sol·licituds i immediatament abans de redactar la proposta de resolució, es posarà de manifest l'expedient a les persones interessades, concedint-los un termini de deu dies per que presenten al·legacions. Transcorregut aquest termini la directora general d'Educació Ambiental elevarà proposta, que contindrà les sol·licituds elegides i l'import de les ajudes, els criteris aplicats i les sol·licituds desestimades al conseller de Medi Ambient.
  
4. La resolució definitiva dictada pel conseller serà publicada en el Diari Oficial de la Generalitat Valenciana.
  
5. Contra la resolució de concessió o denegació d'ajudes, les persones interessades podran interposar un recurs contenciós administratiu davant el Tribunal Superior de Justícia de la Comunitat Valenciana en el termini de dos mesos, comptador des de la publicació en el Diari Oficial de la Generalitat Valenciana, de conformitat amb el que disposen els articles 58 i següents de la Llei de la Jurisdicció Contenciosa Administrativa, de 26 de desembre de 1956, després de la comunicació prèvia a la Conselleria de Medi Ambient, segons disposa l'article 110.3 de la Llei 30/1992, de 26 de novembre.
  
6. La sol·licitud es considerarà desestimada si no es resol en el termini de tres mesos des de l'acabament del termini de presentació d'instàncies.
  
7. Els beneficiaris de les subvencions podran renunciar expressament a aquestes en el termini de deu dies a partir de l'endemà de la publicació de la resolució de concessió.
  
Setena. Obligacions dels beneficiaris
  
Els beneficiaris de les subvencions hauran de:
  
1. Trobar-se en la situació que en legitima la concessió.
  
2. Complir els requisits i les condicions que comporta la concessió o el gaudi de l'ajuda.
  
3. La submissió a les actuacions de control financer que corresponen a la Intervenció General en relació amb les subvencions i ajudes concedides.
  
4. Comunicar, en qualsevol moment de la vigència de l'expedient, altres ajudes publicades sol·licitades o concedides per al mateix projecte.
  
5. Fer constar en tota la informació o documentació pròpia de l'activitat que aquesta està subvencionada per la Conselleria de Medi Ambient.
  
No tenir deutes pendents amb la Generalitat Valenciana.
  
Vuitena. Procediment de pagament
  
Pagament total a la justificació del compliment d'allò convingut.
  
Novena. Execució i justificació de les actuacions que s'han de realitzar
  
Els projectes subvencionats seran executats i remesa la documentació justificativa del despesa abans de l'1 d'octubre.
  
Per a justificar l'execució s'haurà de presentar una memòria on es descriguen les activitats que s'han desenvolupat i els documents que acrediten l'efectiva realització d'aquestes. Per a justificació dels fons aplicats, la corporació local remetrà a la Direcció General d'Educació Ambiental una fotocòpia compulsada del document comptable de reconeixement de l'obligació i pagament (OP) dels despeses totals realitzades en l'activitat subvencionada, també com a còpia compulsada de la factura o nòmina corresponent. En aquelles activitats per a les quals requerisca contractar personal, s'haurà d'adjuntar còpia compulsada del contracte i de les nòmines, degudament firmades per la persona interessada, com també dels models Tc/1 i Tc/2 de la Seguretat Social segellats per l'entitat bancària.
  
Deu. Reintegrament de quantitats
  
1. Segons estableix l'article 47.9 del text refós de la Llei d'Hisenda Pública de la Generalitat Valenciana caldrà reintegrar les quantitats percebudes i s'exigirà l'interés de demora des del moment del pagament de l'ajuda en els següents casos:
  
a) Incompliment de l'obligació de justificació.
  
b) Obtenir la subvenció sense reunir les condicions requerides per a això.
  
c) Incompliment de la finalitat per a la qual la subvenció va ser concedida.
  
d) Incompliment de les condicions imposades als beneficiaris amb motiu de la concessió de la subvenció.